Hellevi Kauhanen

Helvi (Hellevi) Elisabet Kauhanen de Pedreny (o.s. Kauhanen; 2. tammikuuta 1916 Juustila, Viipurin maalaiskunta – 4. joulukuuta 1995 Barcelona, Espanja)>Kuolinilmoitus, Hellevi Kauhanen de Pedreny, Helsingin Sanomat, 1995, No 333, sivu A7, julkaistu 10.12.1995 oli suomalainen lastenkirjailija.Suomen Kirjailijat 1945–1980, Kauhanen, Hellevi Elisabeth, sivu 246, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985

Kauhasen vanhemmat olivat vaatturi Heikki Kauhanen ja Hilma Sofia (o.s. Kortelainen). Sisällissodan aikana perheen lapset olivat Leppävirralla, josta palasivat Viipuriin sodan jälkeen. Hän kävi kansakoulun ja kosmetologi- ja pedikyristikurssin ja toimi toisen maailmansodan jälkeen pedikyristinä Arkadian jalkaklinikalla Helsingissä. Sodan aikana Kauhanen toimi lottana.

Kauhanen harjoitti kirjoittamisen ohella lausumista ja toimi Helsingin Lausujain Liitossa, jonka työilloissa luki katkelmia kirjoistaan.Suomen Lausujain Liiton Helsingin B-kerhon työilta, Suomen Sosialidemokraatti, 1949, No 72, sivu 7, julkaistu 15.3.1949 Kauhanen muutti aluksi Englantiin ja myöhemmin Espanjaan Barcelonaan, jossa Kauhanen avioitui espanjalaisen pianistin ja säveltäjän Modesto de Pedrenyn kanssa. Kauhanen kirjoitti ulkomailta matkakokemuksistaan ja erilaisia tarinoita suomalaisiin lehtiin ja lausui radiolähetyksissä.Hellevi Kauhanen, Kummitukset pettivät minut, Helsingin Sanomat, 1954, No 298, sivu 6, julkaistu 4.11.1954

Kirjallisuuskriitikko Toini Havu luonnehti Kauhasta lastenkirjailijana: Näkyy muuten, että Hellevi Kauhanen on käynyt opissa setä Andersenin luona, eikä oppi ole ollut pahitteeksi, koska hänellä on taipumus osuvasti viljellä humaaneja näkökohtia ja hyviä ajatuksia, niin että lapset ne sadun voimalla mielellään omaksuvat.Kirjallisuus ja taide: Anni Swania, muumeja ja muita, Helsingin Sanomat, 1957, No 344, sivu 13, julkaistu 21.12.1957 

 Teoksia 
 Hyvän onnen talo : satuja. Karisto 1947
 Kenelle haltiatar hymyilee? : satuja ja tarinoita lapsille. Karisto 1948
 Satusukat ; kuv. Vappu Pispa. Karisto 1951
 Kultasarvinen Rusina : satuja ; kuv. R. Vihinen. Karisto 1957
 Tupsukorva : satuja ; kuv. Helga Sjöstedt. Karisto 1958
 Reppakorva Petteri ; kuv. Helga Sjöstedt. Karisto 1960
 Kissa Kiripus ja kaverit ; kuv. Helga Sjöstedt. Karisto 1965

 Lähteet 


 Viitteet 

Luokka:Suomalaiset lasten- ja nuortenkirjailijat
Luokka:Vuonna 1916 syntyneet
Luokka:Vuonna 1995 kuolleet